Diari Oficial de la Generalitat Valenciana


Sumari del DOGV 3136, del 04-12-1997 (1997/11279)

Notificació de la Resolució de 16/10/1997, de la Secretaria General de la Conselleria de Cultura, Educació i Ciència, per la qual es denuncia un contracte privat de distribució de publicacions.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3136

Data del DOGV
:   04-12-1997

Secció del DOGV
:   ALTRES ANUNCIS - ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   1997/11403


Organisme emissor
:   Conselleria de Cultura, Educació i Ciència

Tipus de document
:   Anunci

Notificació de la Resolució de 16/10/1997, de la Secretaria General de la Conselleria de Cultura, Educació i Ciència, per la qual es denuncia un contracte privat de distribució de publicacions. [97/X11612]
  
Intentada la notificació a l'empresa LAMSA, amb domicili a Madrid, c/ Puerto Rico, 29-b, i no havent sigut possible perquè era desconeguda en aquest, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica mitjançant aquest anunci que la Secretaria General de la Conselleria de Cultura, Educació i Ciència, amb data 16 d'octubre de 1997, va adoptar la següent resolució:
  
"Examinat el procediment iniciat a proposta del director de la Filmoteca de la Generalitat Valenciana referent al contracte de distribució de publicacions subscrit el 1993 amb l'empresa LAMSA, s'han observat els fets que figuren a continuació :
  
Primer
  
El 27 de desembre de 1993, es va subscriure un contracte entre el director general de Promoció Cultural de la Conselleria de Cultura, Educació i Ciència de la Generalitat Valenciana, en representació de l'ens públic Institut Valencià de les Arts Escèniques, la Cinematografia i la Música, i la societat mercantil LAMSA, amb domicili a Madrid, c/ Puerto Rico, 29-b. L'objecte del contracte era la comercialització o distribució del fons editorial de l'ens públic.
  
L'article 50 de la Llei 6/93, de Pressupostos de la Generalitat Valenciana per a 1994, va disposar la transformació de l'IVAECM en un altre organisme denominat Teatres de la Generalitat Valenciana, que va conservar de l'anterior les funcions i mitjans referits a les arts escèniques, i la Conselleria va subrogar l'ens públic modificat en les funcions, mitjans personals, materials i recursos dels camps cinematogràfic i musical.
  
Com que el fons bibliogràfic objecte del contracte de distribució indicat procedia íntegrament de la Filmoteca de la Generalitat Valenciana, la Conselleria de Cultura, Educació i Ciència l'ha subrogada en els drets i obligacions que es deriven d'aquest contracte.
  
Segon
  
D'acord amb el que s'ha exposat en els informes de la Filmoteca de la Generalitat Valenciana que integren l'expedient, l'empresa distribuïdora ha incomplit repetidament les seues obligacions, ja que ni ha distribuït el fons editorial lliurat ni ha liquidat els drets econòmics que corresponen a la Generalitat Valenciana pels llibres entregats.
  
Tercer
  
L'empresa distribuïdora deu a la Generalitat Valenciana 4.692.105 PTA, més els interessos que s'hagen produït, pels llibres entregats per la Conselleria a fi que foren distribuïts des de la subscripció del contracte.
  
La valoració jurídica dels fets és la següent :
  
Primer
  
El contracte fou subscrit entre una empresa i un ens de dret públic, la llei de creació del qual establia en l'article 4 que les activitats pròpies que en compliment dels seus objectius realitzara es regirien per les normes de l'ordenament jurídic privat. D'aquesta manera, el negoci jurídic establit se sotmet a les normes del dret privat, concretament al que s'estableix en el Codi Civil.
  
Segon
  
La clàusula setena del contracte disposa que "Aquest contracte s'estableix per un període d'un any, i es prorrogarà tàcitament per períodes iguals si cap de les parts el denuncia dos mesos abans que expire".
  
A la vista d'açò i dels informes emesos pel Servei Jurídic de la Conselleria de Cultura, Educació i Ciència, el 3/6/96, i pel Gabinet Jurídic de la Conselleria de Presidència, el 30/7/97, aquesta Secretaria General, en exercici de les competències conferides per delegació en matèria de contractació de dret privat per l'Ordre de la Conselleria de Cultura, Educació i Ciència de 22 de novembre de 1996 (DOGV núm. 2.881), resol:
  
Primer
  
Denunciar el contracte de distribució de publicacions subscrit el 27 de desembre de 1993 amb l'empresa LAMSA, i donar-lo per conclòs a partir del 27 de desembre de 1997.
  
Segon
  
Requerir a LAMSA el pagament dels drets econòmics originats a favor de la Generalitat Valenciana pel lliurament de publicacions, en compliment del contracte subscrit el 27 de desembre de 1993, que ascendeixen a 4.692.105 PTA, més els interessos de demora que s'estipulen en la clàusula cinquena del contracte, sense perjudici de l'exercici de les accions a què hi haja lloc per part de la Generalitat Valenciana.
  
Tercer
  
Contra aquesta resolució, l'interessat podrà interposar reclamació prèvia a la via judicial civil davant de la Secretaria General de la Conselleria de Cultura, Educació i Ciència, d'acord amb el previst en l'article 120 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú".